#  Уговор - фиксни телефони

## УГОВОР О ЈАВНОЈ НАБАВЦИ

Закључен између уговорних страна:

1. Назив наручиоца: Историјаски архив Шумадије Крагујевац , улица Крагујевачког октобра број 13, ПИБ 100561916, матични број 07151403, кога заступа директор Славица Јагличић (у даљем тексту: **Наручилац**)

и

**2.** Предузеће за телекомуникације “Телеком Србија” акционарско друштво из Београда, улица Таковска број 2 , ПИБ 100002887, кога заступа Предраг Ћулибрк, генерални директор (у даљем тексту: **Добављач**).

Члан 1.

Наручилац и добављач констатују:

* да је Градска управа за заједничке послове, у својству Тела за централизоване јавне набавке, у складу са Одлуком о централизацији и контроли јавних набавки („Службени лист града Крагујевца“, број 27/15) и у смислу члана 48. Закона о јавним набавкама („Службени гласник Републике Србије“, број 124/12, 14/15 и 68/15) спровела отворени поступак јавне набавке – услуга фиксне телефоније, број јавне набавке 1.2.1/20, а у циљу закључења оквирног споразума;
* да је Градска управа за заједничке послове као Тело за централизоване јавне набавке, закључила оквирни споразум са Предузећем за телекомуникације “Телеком Србија” акционарско друштво из Београда, улица Таковска број 2, на основу Одлуке о закључењу оквирног споразума број од 31.03.2020. године
* да овај уговор о јавној набавци закључују у складу са оквирним споразумом број 404-48/20-XXVI-02 од 01.04.2020.године и Одлуком о закључењу уговора број \_\_\_\_\_\_\_\_\_\_ од 25.05. 2020.године.

Члан 2.

Предмет уговора је набавка услуге фиксне телефоније *(у даљем тексту: услуга)*, у свему према понуди Добављача број 102452/1-2020 од 16.03.2020 која чини саставни део овог Уговора *(у даљем тексту Понуда)*.

Члан 3.

Добављач се обавезује да извршава услуге које су предмет Уговора по јединичним ценама из понуде Добављача, у свему у складу са закљученим оквирним споразумом и понудом Добављача.

Укупна уговорена вредност услуга, а према јединичним ценама из усвојене понуде која је саставни део оквирног споразума износи 200.000,00 динара без обрачунатог ПДВ-а, односно 240.000,00 динара са обрачунатим ПДВ-а.

Јединичне цене су фиксне и не могу се мењати током реализације уговора.

Члан 4.

Извршење услуге започиње одмах након потписивања сваког појединачног уговора и трајаће до финансијског испуњења сваког појединачног уговора односно највише 24 месеци.

Обавезе које доспевају у наредној буџетској години биће реализоване највише до износа средстава која ће им за ту намену бити одобрена у тој буџетској години.

Члан 5.

Наручилац се обавезује да плаћање изврши у року - за привредне субјекте рок не може бити дужи од 45 дана, а између субјеката јавног сектора до 60 дана у складу са чланом 4. став 1. и 2. Закона о роковима измирења новчаних обавеза у комерцијалним трансакцијама („Сл. гласник РС“, бр. 119/2012, 68/2015 и 113/2017), од дана пријема фактуре (оверене и потписане од стране наручиоца и добављача).

Фактурна адреса је Крагујевачког октобра број 13*. 34000 Крагујевац*

На фактури поред осталих података обавезно мора бити уписан број уговора, број фактуре, валута плаћања, текући рачун Добављача и порески идентификациони број обе уговорне стране.

Члан 6.

У случају да Наручилац не плати рачун у уговореном року, дужан је да добављачу за период доцње, плати и затезну камату у висини прописаној Законом о затезној камати *(„Службени гласник Републике Србије“, број 119/12)*.

Трошкови опомене и други трошкови везани за обрачун затезне камате, падају на терет добављача.

Члан 7.

Добављач се обавезује да у предметној јавној набавци неће ангажовати подизвођача.

Члан 8.

Средство финансијског обезбеђења за добро извршење посла

За обезбеђење испуњења обавеза из закљученог оквирног споразума, Добављач ће бити у обавези да у року од 7 дана од дана закључења уговора достави сваком појединачном наручиоцу оригинал сопствену бланко меницу потписану оригиналним потписом , са копијом депо картона банака, овереним ОП обрасцем и листингом са сајта НБС (не захтев за регистрацију) као доказом да је меница регистрована и Овлашћењем за попуну менице – меничним овлашћењем потписан оригиналним потписом од стране лица које је потписало меницу, насловљеним на сваког појединачног наручиоца, за добро извршење посла у износу од 10% од вредности појединачног уговора без обрачунатог ПДВ-а, са роком важности минимум 30 дана дужим од истека важења уговора.

Наручилац ће уновчити дату меницу уколико Добављач не буде извршавао своје обавезе у роковима и на начин предвиђен оквирним споразумом и појединачним уговором.

Недостављање средства обезбеђења из става 1. овог члана основ је за једнострани раскид овог споразума од стране наручиоца.

По извршењу обавеза Добављач из сваког појединачног уговора, средство финансијског обезбеђења по основу сваког појединачног уговора за добро извршење посла, биће враћено Добављачу, на његов захтев.

Меница мора бити потписана оригиналним потписом (не може факсимил) од стране овлашћених лица за располагање средствима на рачуну, која се налазе на депо картонима банака (за колективно потписивање, као на депо картону, морају бити најмање два потписника).

Менична овлашћења која прате меницу морају бити потписана оригиналним потписом (не може факсимил) лица која су потписала меницу.

**Наведено средство финансијског обезбеђења за добро извршење посла се доставља за сваки појединачно закључен уговор чија је вредност већа од 500.000,00 динара без ПДВ-а.**

У случају да добављач не изврши своје уговорене обавезе у свему у складу са закљученим појединачним уговором, изврши их делимично, касни са извршењем уговорених обавеза или уколико ангажује као подизвођача лице које није наведено у понуди, појединачни наручилац ће активирати наведено средство финансијског обезбеђења.

Појединачни наручилац неће активирати средство финансијског обезбеђења и неће раскинути уговор, уколико добављач ангажује као подизвођача лице које није навео у понуди, ако би раскидом појединачног уговора појединачни наручилац претрпео знатну штету.

Добављач може ангажовати као подизвођача лице које није навео у поднетој понуди, ако је на страни подизвођача након подношења понуде настала трајнија неспособност плаћања, ако то лице испуњава све услове одређене за подизвођача и уколико добије претходну сагласност појединачног наручиоца. У том случају појединачни наручилац неће активирати средство финансијског обезбеђења.

По извршењу уговорених обавеза Добављача, средство финансијског обезбеђења за добро извршење посла ће на захтев добављача бити враћено.

Ако се за време трајања оквирног споразума односно појединачног уговора промене рокови за извршење уговорних обавеза, важност средстава финансијског обезбеђења за добро извршење посла мора се продужити.

Члан 9.

На сва питања која нису уређена овим уговором, примењују се одредбе закљученог Оквирног споразума 404-48/20-XXVI-02 од 01.04.2020.године.

Уговорне стране су се сагласиле да за све што Оквирним споразумом и овим уговором није предвиђено важе одредбе Закона о облигационим односима.

Члан 10.

Уговорне стране су сагласне да сва спорна питања у вези са реализацијом Уговора решавају споразумно, у супротном надлежан је Привредни суд у Крагујевцу.

Члан 11.

Овај уговор је сачињен у 5 (пет) истоветних примерка, по 2 (два) за сваку уговорну страну, а један примерак Наручилац доставља Градској управи за заједничке послове града Крагујевца као Телу за централизоване набавке.

**Уговор је закључен 05.06.2020.године**

**У Крагујевцу**

**ДОБАВЉАЧ НАРУЧИЛАЦ**

**\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

 Славица Јагличић